Francisco Borja da Costa

Francisco Borja da Costa (Manatuto, 1946ko urriaren 14a – Dili, 1975eko abenduaren 8a) timortar poeta eta kazetaria izan zen, Pátria ereserki nazionala idatzi zuena.

 Bizitza 
Francisco Borja da Costa 1946ko urrian jaio zen, António Costaren semea eta Luis Costaren anaia. Soibadan ikasketak egin ondoren, Dilira joan zen eta 1967an zerbitzu publikoan hasi zen. 1968tik 1971ra derrigorrezko zerbitzu militarra burutu zuen eta, amaitutakoan, zerbitzu publikora itzuli zen. A Voz de Timor herrialdeko lehen egunkarian ere egin zuen lan.

Poeta gisa, bere lan gehienak tetumez idatzi zituen. Ekialdeko Timorko ereserkiaz gain, bere idazlanik ezagunenak O Rasto da Tua Passagem, Kdadalak eta Um Minuto de Silêncio dira.

Borja da Costa Indonesiako indarrek exekutatu zuten 1975eko abenduaren 8an, Indonesiaren Ekialdeko Timorren inbasioa hasi eta hurrengo egunean. Bere alargunak, Maria Genoveva da Costa Martinsek, elkarrizketa batean jakinarazi zuen poeta itsasora bota zutela. 

Gaur egun, Borja da Costaren izena duen lorategi bat dago Dilin.

 Erreferentziak 

 Kanpo estekak 

Kategoria:Ekialdeko Timorko idazleak
Kategoria:XX. mendeko idazleak
Kategoria:Poetak
Kategoria:Tetuma
Kategoria:Portugesezko idazleak
Kategoria:Ekialdeko Timorko kazetariak
Kategoria:XX. mendeko kazetariak
Kategoria:Exekutatutako idazleak